เงินบาทเปิดที่ระดับ 29.55/57
เงินบาทเปิด 29.55/57 คาดวันนี้แกว่งกรอบแคบ ยังไม่มีปัจจัยใหม่ จับตาดูมาตรการแก้ไขปัญหาเงินเฟ้อของจีน
11 พ.ย. 2553

เงินบาทเปิด 29.55/57 คาดวันนี้แกว่งกรอบแคบ ยังไม่มีปัจจัยใหม่ จับตาดูมาตรการแก้ไขปัญหาเงินเฟ้อของจีน
นักบริหารเงินธนาคารซีไอเอ็มบีไทย เปิดเผยว่า เงินบาทเปิดตลาดเช้านี้ที่ระดับ 29.55/57 บาท/ดอลลาร์ ทรงตัวใกล้เคียงกับช่วงปิดตลาดเย็นวานนี้ที่ระดับ 29.56/58 บาท/ดอลลาร์  โดยปัจจัยภายในประเทศยังไม่มีอะไรเพิ่มเติม ส่วนปัจจัยภายนอกตลาดสหรัฐปิดทำการ ตลาดจับตาดูมาตรการแก้ไขปัญหาเงินเฟ้อของจีน โดยทิศทางการเคลื่อนไหวของเงินบาทวันนี้คงต้องดูแนวโน้มจากค่าเงินในภูมิภาคและกระแสการลงทุนในตลาดหุ้นเป็นหลัก          สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 82.12/15 เยน/ดอลลาร์ ปรับตัวอ่อนค่าจากระดับ 81.77/80 เยน/ดอลลาร์ ส่วนเงินยูโรอยู่ที่ระดับ 1.3803/3807 ดอลลาร์/ยูโร ทรงตัวใกล้เคียงกับเย็นวานนี้ที่ระดับ 1.3805/3810 ดอลลาร์/ยูโร  นักบริหารเงิน คาดว่า เงินบาทจะแกว่งตัวในกรอบแคบๆ เช่นเดิม โดยประเมินกรอบการเคลื่อนไหวไว้ระหว่าง 29.50-29.80 บาท/ดอลลาร์